የኢንተርኔት መቆራረጥ ወጣቶቹን ከ50ሺ ዶላር ውድድር አሸናፊነት ያግዳቸው ይሆን ?
MEST Africa ከ12 ዓመታት በፊት በጋና አክራ የተመሰረተ በአራት የአፍሪካ ዋና ከተሞች ቅርንጫፍ መስሪያቤቶች ያሉት የቴክኖሎጂ እና ስራ ፈጠራ መርሀ-ግብር ነው።በእየዓመቱ ከተመረጡ የአፍሪካ ሀገር የፈለቁ የፈጠራ ስራዎችን አወዳድሮ 50ሺ ዶላር ይሸልማል።ከዘንድሮዎቹ ዕጩዎች መካከል ግብርናን ደጋፊ የቴክኖሎጂ ውጤቶች ፈጣሪ ሆኑት ኢትዮጵያዊያኑ ጀርሚያ ባይሳ እና ቦኤዝ ብርሃኑ ይገኙበታል።ሁለቱ ወጣቶች የፈጠራ ስራቸው ለአሸናፊነት እንደሚያበቃቸው ተስፋ አድርገዋል። ሆኖም ኢትዮጵያ ውስጥ በነበረው የኢንተርኔት መቆራረጥ ወቅት ተፎካካሪዎቻቸው የተሻለ የህዝብ ምርጫ ዕድል ማግኘታቸውም አስግቷቸዋል። በቀጣይ ጥቂት ቀናት ኢትዮጵያዊያን ድምጻቸውን እንዲሰጧቸውም ጥረት እያደረጉ ነው።
